Az egyik dolog, amit a számítógép igazán tud, a parancsok ismétlése.
Mi emberek halálosan unjuk, ha ugyanazt a dolgot egymás után sokszor kell
megtennünk.
A számítógép viszont millió sőt billió alkalommal el tudja végezni ugyanazt,
nem unja el, ehhez nagyon jól ért.
Ha például mindenkinek
boldog születésnapot akarok kívánni és e-mailt akarok küldeni a Facebookon,
több mint száz évig tartana ténylegesen megírni az e-mailt mindenkinek.
De mindössze néhány kódsorral utasíthatom a rendszert, hogy
küldjön e-mailt mindenkinek a Facebookon, és kívánjon boldog születésnapot.
Erre valók a hurkok, és ezért érnek olyan sokat,
és ezt a számítógép tényleg nagyon jól tudja csinálni.
Ebben a példában az a célunk, hogy mozgassuk a madarat, és
üsse meg a disznót. Arra fogjuk használni a "repeat" (ismétel) kockát,
hogy ezt nagyon könnyen el tudjuk érni. Meg lehet csinálni úgy,
hogy kiadjuk a "move forward" (előre) parancsot a gépnek
ötször egymás után, hogy a madár ötször lépjen egyet a disznó felé.
Vagy mondhatjuk a gépnek, hogy "move forward" mindössze egyszer,
majd pedig, hogy "repeat" (ismételje) ezt 5-ször, és ugyanaz az eredmény.
Ez utóbbihoz húzd át a "move forward" parancsot,
majd illeszd be a "repeat" kockába. Ezután rákattintasz, hogy beírd,
hányszor kell ismételni a kockát, hogy hány lépést lépjen
a madár előre. És még egy dolog, hogy annyi parancsot teszel
a "repeat" kockába, amennyit csak akarsz.
Ebben a példában azt mondod, lépjen előre és forduljon balra, és
ezt fogja megtenni ötször. Rendben, jó munkát és jó mulatást :-)